Keijo Korhonen

Keijo Korhonen (født 7. oktober 1956 i Leppävirta) er en finsk tidligere skihopper.

Han debuterte i den tysk-østerrikske hoppuka med 60.-plass (av 79 deltakere) i Oberstdorf 30. desember 1978. Hans beste plassering i enkeltrenn i Hoppuka og verdenscupen var 4.-plass i Oberstdorf 30. desember 1979. Sammenlagt i hoppuka ble han nummer 16 i 1979/80. I verdenscupen, som startet opp i 1979/80, ble han nummer 40 sammenlagt i 1982/83.

I VM i Oslo i 1982 var han på det finske laget som tok bronsemedalje i lagkonkurransen.

Hans siste verdenscuprenn var i Vikersund 18. februar 1983.

 Referanser 

 Eksterne lenker 


Kategori:Finske skihoppere
Kategori:Fødsler i 1956